pythainlp/thai_wikipedia_clean_20230101 huggingface dataset:
ฟิชเชอร์เริ่มเกมด้วยหลักการแบบไฮเปอร์โมเดิร์น เพื่อเชื้อเชิญให้เบิร์นเดินเบี้ยมาคุมพื้นที่กลางกระดาน.
5. Bf4 d5; 6. Qb3 dxc4
ฟิชเชอร์พยายามโต้แย้งพื้นที่กลางกระดานด้วยการเดินเบี้ยไป d5 แต่เบิร์นกดดันตำแหน่ง d5 ด้วย Qb3 ฟิชเชอร์จึงยอมละพื้นที่.
7. Qxc4 c6; 8. e4 Nbd7; 9. Rd1 Nb6; 10. Qc5?
เบิร์นขยับควีนเข้ามาอยู่ในตารางที่ล่อแหลมทำให้ บ็อบบี เริ่มได้เปรียบเพราะหมากของบ็อบบีได้รับการพัฒนามากกว่า และคิงของฝ่ายดำก็เข้าป้อม (แคสเซิ่ล) แล้ว.
10. ... Bg4; 11. Bg5? (ดูตาราง)
เบิร์นเคลื่อนบิชอปไป g5 เพื่อตรึงอัศวินของดำไว้ที่ไฟล์ f ไม่ให้ดำพัฒนาเบี้ยมา e5 ได้
11... Na4 !!
12. Qa3 Nxc3 13. bxc3 Nxe4!
14. Bxe7 Qb6 15. Bc4
15... Nxc3!
16. Bc5 Rfe8+ 17. Kf1 (ดู ตารางประกอบ)
17... Be6!!
18. Bxb6?
18... Bxc4+
19. Kg1 Ne2+ 20. Kf1 Nxd4+ 21. Kg1
21... Ne2+ 22. Kf1 Nc3+ 23. Kg1 axb6
24. Qb4 Ra4!
25. Qxb6
25... Nxd1 (see diagram)
26. h3 Rxa2 27. Kh2 Nxf2 28. Re1 Rxe1 29. Qd8+ Bf8 30. Nxe1 Bd5 31. Nf3 Ne4 32. Qb8 b5
33. h4 h5 34. Ne5 Kg7
35. Kg1 Bc5+ (see diagram)
36. Kf1 Ng3+ 37. Ke1 Bb4+
38. Kd1 Bb3+ 39. Kc1 Ne2+ 40. Kb1 Nc3+ 41. Kc1 Rc2
สไตรค์ วิทเชส
แอร์โกเล มันเฟรดี
เอกฤทธิ์ หมั่นเฟ้นดี (2 กรกฎาคม 2426 - 9 มิถุนายน 2516) มีชื่อเดิมว่า แอร์โกเล ปีเอโตร มันเฟรดี  สถาปนิกชาวอิตาลี ผู้ใช้ชีวิตและทำงานใน สยาม ในช่วงต้น คริสต์ศตวรรษที่ 20 เขาเกิดที่ ตูริน ประเทศอิตาลี จบการศึกษาจาก Accademia Albertina ก่อนเดินทางมายัง กรุงเทพมหานคร เขาเป็นหนึ่งในชาวตะวันตกหลายคนที่ถูกว่าจ้างโดยรัฐบาลสยาม
Oh Yeon-seo
ประเทศโลกที่สาม
คำสัญญา..ปาฏิหาริย์รัก 2 โลก
คำสัญญา..ปาฏิหาริย์รัก 2 โลก  เป็นภาพยนตร์อนิเมะในปี พ.ศ. 2562 ผลิตโดยสตูดิโอ Science Saru และกำกับโดยมาซากิ ยูอาซะ ภาพยนตร์ฉายครั้งแรกในเทศกาลภาพยนตร์แอนิเมชันนานาชาติแอนเนชีเมื่อวันที่ 10 มิถุนายน พ.ศ. 2562 ก่อนจะเข้าฉายในโรงภาพยนตร์ที่ประเทศญี่ปุ่นในวันที่ 21 มิถุนายน พ.ศ. 2562 ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
มุไกมิซุ ฮินาโกะ อายุ 19 ปีย้ายมาอาศัยในเมืองริมทะเลเพื่อเข้าเรียนในวิทยาลัยและสนุกกับการโต้คลื่นอันเป็นงานอดิเรกที่ชื่นชอบโดยไม่คิดมากเรื่องอนาคต เมื่ออพาร์ทเมนท์ที่เธอย้ายเข้าใหม่เกิดเหตุไฟไหม้ เธอได้รับการช่วยเหลือจากฮินาเงชิ มินาโตะ นักผจญเพลิงอายุ 21 ปีผู้รักความเป็นธรรม ฮินาโกะถูกใจบุคลิกที่พึ่งพาได้ของมินาโตะ ทั้งคู่ผูกพันกันเมื่อมินาโตะเริ่มเรียนวิธีโต้คลื่น ทั้งคู่ใช้เวลาร่วมกันและรักกันและกัน แต่วันหนึ่งเมื่อมินาโตะโต้คลื่นระหว่างเกิดพายุก็เกิดเหตุจมน้ำเสียชีวิตระหว่างพยายามช่วยเหลือคน
ฮินาโกะโศกเศร้าต่อการตายของฮินาโตะ แต่แล้ววันหนึ่งเธอก็พบว่ามินาโตะจะปรากฏตัวในน้ำทุกครั้งที่เธอร้องเพลง "Brand New Story" เพลงที่ทั้งคู่มักร้องด้วยกัน เริ่มแรกฮินาโกะมีความสุขที่ได้เจอกับมินาโตะอีกครั้ง แต่ภายหลังเธอก็รู้ว่ามินาโตะไม่อาจไปสู่สุคติจนกว่าฮินาโกะจะยืนหยัดได้ด้วยตนเอง
ภาพยนตร์เข้าฉายในประเทศญี่ปุ่นเมื่อวันที่ 21 มิถุนายน พ.ศ. 2562 มีการประกาศว่าจะเข้าฉายในประเทศจีนในวันที่ 7 สิงหาคม พ.ศ. 2562 แต่ภายหลังได้ยกเลิกการฉายไปก่อนกำหนดฉายห้าวัน
ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
Hello World เฮลโล เวิลด์ - โปรแกรมล้ำ พลิกอนาคต
อุซามะฮ์ เฮาซาวี
อุซามะฮ์ เฮาซาวี (; เกิดวันที่ 31 มีนาคม ค.ศ. 1984) เป็นอดีตนักฟุตบอลชาวซาอุดีอาระเบีย เขาเคยเล่นฟุตบอลในตำแหน่งกองหลังตัวกลาง
เฮาซาวีเริ่มต้นอาชีพกับสโมสร Al-Wehda ต่อมาได้ย้ายไปเล่นให้กับ Al-Hilal และ Al-Ahli เขาชนะเลิศโปรลีก 5 สมัย คราวน์ปรินซ์คัพ 5 สมัย และคิงส์คัพ 2 สมัย นอกจากนี้ เขายังเป็นผู้เล่นชาวซาอุดีอาระเบียคนแรกที่ได้เล่นในเบลเจียนโปรลีก
"อัปเดต 26 ธันวาคม ค.ศ. 2018"
สำนักงานองคมนตรี (ประเทศไทย)
เจ้าชายอ็องตวนแห่งบูร์บง-ซิซิลีทั้งสอง
เจ้าชายอ็องตวนแห่งบูร์บง-ซิซิลีทั้งสอง  ประสูติเมื่อวันที่ 20 มกราคม ค.ศ. 1929 ณ กาน จังหวัดอาลป์-มารีตีม ประเทศฝรั่งเศส เป็นพระโอรสใน เจ้าชายกาเบรียลแห่งบูร์บง-ซิซิลีทั้งสอง และ เจ้าหญิงมาร์กอซาตา อิซาเบลลา ซาทอยสกา พระชายาพระองค์แรก เป็นพระนัดดาใน เจ้าชายอัลฟอนโซ เคานต์แห่งคาแซร์ตา และพระราชปนัดดาใน พระเจ้าเฟอร์ดินานด์ที่ 2 แห่งบูร์บง-ซิซิลีทั้งสอง
เจ้าชายอ็องตวนแห่งบูร์บง-ซิซิลีทั้งสอง ทรงเสกสมรสกับ ดัชเชสเอลิซาเบธแห่งเวือร์ทเทิมแบร์ค (ประสูติ ค.ศ. 1933) เมื่อวันที่ 18 กรกฎาคม ค.ศ. 1958 รับพระราชทานพระอิสริยยศ เจ้าหญิงอ็องตวนแห่งบูร์บง-ซิซิลีทั้งสอง พระชายา มีพระบุตรดังนี้
พระบุตรของพระองค์ประสูติที่เยอรมนี และยังได้รับการอบรมและศึกษาที่เยอรมนี
อาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค
อาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค  ประสูติเมื่อวันที่ 16 ธันวาคม 2484 ณ เวือทซ์บวร์ค รัฐบาวาเรีย นาซีเยอรมนี เป็นพระโอรสลำดับที่ 5 และพระองค์เดียวใน คาร์ล เจ้าชายที่ 8 แห่งเลอเวินชไตน์-แวร์ทไฮม์-โรเซินแบร์ค และ แคโลไลน์ เดอ เคาน์ตี ริกนูน เป็นพระอนุชาใน อาร์ชดัชเชสมาเรียแห่งออสเตรีย (ประสูติ ค.ศ. 1935-2018) พระองค์ทรงจบปริญยาโทรด้านกฎหมาย ณ มหาวิทยาลัยเวือทซ์บวร์ค หลังจากนั้นทรงทำงานในบริษัทกัลฟ์ ออยล์ หลังจากนั้นทรงออกจากบริษัท มาทรงงานในธนาคาร Merck Finck &amp; Co.ทั้งยีงดำรงตำแหน่งสมาชิกคณะกรรมการของมูลนิธิสมเด็จพระสันตะปาปา หรือ Centesimus Annus Pro Pontifice (CAPP)
พระองค์ทรงเสกสมรสกับ เจ้าหญิงอนาตเซียแห่งปรัสเซีย พระธิดาใน เจ้าชายฮูร์แบร์ทุสแห่งปรัสเซีย ในปี 2508 มีพระบุตรดังนี้
พระองค์ทรงดำรงพระอิสริยยศที่ เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์ค ในปี 2533 ภายหลังการสิ้นพระชนม์ของพระบิดา จนกระทั่งพระชายามีพระประสูติกาลพระโอรสพระองค์ใหญ่ เลโอ เลอเวินชไตน์ โดยทรงกลายเป็นเจ้าชายรัชทายาทแห่งเลอเวินชไตน์-แวร์ทไฮม์-โรเซินแบร์ค แต่แล้วเมื่อวันที่ 24 เมษายน 2553 พระโอรสพระองค์นี้ได้สิ้นพระชนม์จากระหว่างการแข่งขันชิงแชมป์ประเทศเยอรมัน ที่มีมาตั้งแต่ปี 2520
โครงสร้างที่ทำให้เกิดสี
โครงสร้างที่ทำให้เกิดสี  สีตามธรรมชาติสามารถแบ่งตามแหล่งที่มาได้เป็น 3 ประเภทหลักๆ ได้แก่ เม็ดสี (pigments) , สีที่เกิดจากโครงสร้าง (structural colors) และ สารเรืองแสง (bioluminescence) ความน่าสนใจของสีตามธรรมชาติ คือสีที่เกิดจากลักษณะของโครงสร้าง ซึ่งจะเกิดสีต่อเมื่อโครงสร้างของวัสดุอยู่ในระดับนาโนเมตรหรือไมโครเมตร โดยเมื่อแสงส่องผ่านเข้ามาทางพื้นผิวของโครสร้างจะทำให้เกิดสีต่าง ๆ ซึ่งจะขึ้นกับหลาย ๆ ปัจจัย เช่น มุมมองของผู้มองวัตถุและมุมของแสงที่ถูกกระทบ เป็นต้น กลไกที่เกี่ยวข้องกับการเกิดสีทางโครงสร้าง คือ การรบกวนของชั้นฟิล์ม (film interference), การเลี้ยวเบนของแสง (diffraction grating), การกระเจิงของแสง (scattering) และ ผลึกโฟโตนิกส์ (photonic crystals) และในบางกรณีอาจจะเกิดสีจากการรวมกันของโครงสร้างที่ทำให้เกิดสีและเม็ดสีซึ่งจะทำให้เกิดสีในรูปแบบต่าง ๆ ออกไป ยกตัวอย่างเช่น หางของนกยูงที่มีเม็ดสีเป็นสีน้ำตาลและโครงสร้างที่ทำให้เกิดสีของหางนกยูงที่มีขนาดในระดับจุลภาคซึ่งทำให้เกิดสีฟ้าที่สามารถสะท้อนแสงได้และเกิดเป็นสีเหลือบขึ้นอยู่กับมุมมองของผู้สังเกตจนทำให้เกิดเป็นสีเขียวอ่อน สีฟ้าและสามารถเกิดเป็นประกายระยิบระยับคล้ายสีรุ้ง (Iridescent)
กลไกของการเกิดสีทางโครงสร้าง.
Film interference.
การแทรกสอดของฟิล์ม (Film interference) ในธรรมชาติรวมถึงการแทรกสอดของฟิล์มบางและฟิล์มหลายชั้น ตัวอย่างของสีที่รู้จักกันดีเกิดจากการแทรกสอดของฟิล์มบาง  คือ สีของฟองสบู่ที่สังเกตเห็นเมื่อแสงตกกระทบบนฟิล์มบาง เกิดมาจากการแทรกสอดของแสงที่สะท้อนจากฟิล์มบาง 2 ชั้น โดยเมื่อแสงตกกระทบบนฟิล์มบาง แสงบางส่วนจะสะท้อนที่ผิวของฟิล์ม แสงบางส่วนจะหักเหผ่านเข้าไปในเนื้อฟิล์มแล้วสะท้อนที่ผิวล่าง แล้วหักเหผ่านผิวบนกลับเข้าสู่ชั้นบรรยากาศอีกครั้ง และเกิดการแทรกสอดของแสง เมื่อมองทางด้านบนของฟิล์มบางจึงเห็นเป็นสีต่าง ๆ เมื่อมองในมุมต่าง ๆ กัน
การแทรกสอดแบบนี้ในธรรมชาติพบในสิ่งมีชีวิติหลายชนิด เช่น ในปีกของผีเสื้อบางตัวเป็นฟิล์มบางเดียวและมีสีแตกต่างกันซึ่งเป็นผลมาจากความแตกต่างของความหนาของชั้นฟิล์ม ทำให้เกิดการเปลี่ยนแปลงของสีตามโพลาไรเซชันของแสง หรือแม้แต่การแทรกสอดของฟิล์มหลายชั้นที่มีอยู่อย่างแพร่หลายในปลา หอย ปูโอวัลน่าเดปป์ กุ้ง และปลาหมึก อีกทั้งยังมีในจำพวกแมลงซึ่งมีความซับซ้อนของโครงสร้างภายในปีกจะมีชั้นซ้อน ๆ กันทำให้เกิดสีต่าง ๆ  เช่น ด้วงสายพันธุ์ "Chrysochroa," "Cicindelinae," "Plateumaris sericea" และด้วงอัญมณี (jewel beetle)
Diffraction gratings.
การกระจายแสง (Diffraction gratings) จะเป็นแผ่นวัสดุบางที่ถูกแบ่งออกเป็นช่อง ๆ และอยู่ชิดกันมาก ซึ่งจำนวนช่องของเกรตติงอาจมีมากถึง 10,000 ช่องต่อเซนติเมตร ถ้าให้แสงจากดวงอาทิตย์หรือแสงขาวจากหลอดไฟส่องผ่านเกรตติง จะเห็นสเปกตรัมของแสงอาทิตย์หรือแสงขาวออกเป็น 7 สี โดยเกรตติงถูกพัฒนามาจากสลิตคู่ด้วยการเพิ่มจำนวนช่วงทั้งสองให้มากขึ้น มีผลทำให้ระยะห่างระหว่างช่องอยู่ใกล้กันมากขึ้นทำให้การเลี้ยวเบนของแสงมากขึ้น เกิดแสงความยาวคลื่นเดียวตกกระทบบนเกรตติงและแสงบางส่วนจะเบนออกจากแนวไปปรากฏบนฉากเป็นแถบสว่างเล็ก ๆ แถบสว่างนี้เกิดจากการแทรกสอดของแสงจากช่องอื่น ๆ ทุกช่องที่เสมือนเป็นแหล่ง กำเนิดแสงอาพันธ์ การเลี้ยวเบนเกรตติงพบในธรรมชาติ เช่น ผีเสื้อ "Morpho" และ "Lamprolenis nitida" สกุลนี้อาจเป็นหนึ่งในผีเสื้อที่มีสีสันสวยงามที่สุด ส่วนใหญ่มีสเกลที่แตกต่างกันสองชั้น สเกลใหญ่และเล็ก จัดเรียงสลับกันเป็นแถว ชั้นหนึ่งทำจากฐานเกล็ดซึ่งก่อให้เกิดการแทรกสอดตามฟิล์มแนวตั้ง และกระจายแสงตามฟิล์มแนวนอน เป็นรูปแบบหนึ่งของการเลี้ยวเบน ซึ่งอาจสะท้อนแสงที่ตกกระทบได้ถึง 80% ทำให้มองเห็นเป็นสีฟ้า อีกชั้นหนึ่งทำจากสันของเกล็ดทำหน้าที่เบี่ยงเบน และแสดงสีสันที่มีสีเหลือบด้วย
Scattering Light.
การกระเจิง (scattering) โดยทั่วไปหมายถึงการรบกวนให้แสง เสียง หรือ อนุภาค ถูกบังคับให้เบี่ยงเบนไปจากวิถีทางตรงไปหนึ่งเส้นทาง หรือ มากกว่าหนึ่งเส้นทาง ซึ่งการกระเจิงนี้รวมถึงการสะท้อนจากวัตถุไม่ว่าจะในทางเสริมสร้างหรือหักล้าง การจำแนกประเภทของการกระเจิงของแสงได้เป็น 2 แบบ คือ การกระเจิงแบบโคฮีเรนต์  และ การกระเจิงแบบอินโคฮีเรนต์
การกระเจิงแบบโคฮีเรนต์ (coherent scattering)  เกิดจากการชนกันแบบยืดหยุ่น (elastic collsion) ซึ่งไม่มีการสูญเสียพลังงานจากการเกิดอันตรกิริยาชนิดนี้ พลังงานของแสงหลังชนกับอะตอมตัวกลางยังคงมีค่าเท่ากับพลังงานของแสงก่อนการชน โดยมีเพียงการเปลี่ยนแปลงทิศทางของแสงภายหลังการชนเท่านั้น  ในขณะที่การกระเจิงแบบอินโคฮีเรนต์ (incoherent scattering) นั้นจะมีการถ่ายทอดพลังงานของแสงบางส่วนให้แก่อิเล็กตรอนในวงโคจรของอะตอมตัวกลาง ทำให้แสงมีพลังงานลดลง และ มีทิศทางเปลี่ยนไปเป็นมุมแคบ ๆ การกระเจิงแบบโคฮีเรนต์สามารถทำให้เกิดสีเหลือบได้ แต่ทุกการกระเจิงแบบโคฮีเรนต์ไม่ได้ทำให้เกิดสีเหลือบเสมอไป ในทางกลับกันการกระเจิงแบบอินโคฮีเรนต์ นั้นไม่สามารถทำให้เกิดสีเหลือบได้ มีโครงสร้าง 3 แบบที่ทำให้เกิดสีรุ้ง ได้แก่  laminar, crystal, และ quasi ordered โดยโครงสร้างแบบ Laminar และ crystal เป็นโครงสร้างในระดับนาโนที่มีลักษณะเป็นชั้น ๆ หรือ มีลักษณะคล้ายคริสตัลนั้นสามารถผลิตสีเหลือบได้น้อยกว่าในโครงสร้างนาโนที่เป็นแบบ quasi-ordered
ตัวอย่างที่รู้จักกันดี ได้แก่ เกล็ดของผีเสื้อ "Papilio zalmoxis" ผิวหนังของนก และขนหางของนกยูง เป็นต้น หากเปลี่ยนแปลงมุมในการสังเกต หรือความสว่าง จะส่งผลกระทบต่อความยาวเฉลี่ยของคลื่นที่กระเจิงออกมา ทำให้เกิดสีเหลือบขึ้น
สีฟ้าเหลือบในเกล็ดของผีเสื้อ "Papilio zalmoxis" ส่วนใหญ่เป็นผลจากโครงสร้างที่ทำให้เกิดการกระเจิงแบบโคฮีเรนต์ และ thin-film interference ในโครงสร้างที่เป็น lamella นอกจากนี้ยังพบว่าสีผิวเขียวเหลือบของนก yellow-bellied asity เกิดจากการกระเจิงแสงขาวแบบโคฮีเรนต์ของอนุภาคคอลลาเจนที่ผิว
Photonic crystals.
โครงสร้างระดับนาโนที่ทำให้เกิดสีในสิ่งมีชีวิต มีผลึกที่มีสมบัติพิเศษทางแสง เรียกว่า photonic crystals เป็นผลึกคอมโพสิตจากวัสดุ 2 ชนิด ที่มีดัชนีการหักเหแตกต่างกัน มีความยืดหยุ่น และเปลี่ยนคุณสมบัติไปตามอุณหภูมิ โครงสร้างมีลักษณะซ้ำ ๆ กัน (periodic) สามารถนำผลึกนี้ไปใช้ควบคุมการเดินทางของแสงได้
ผลึกโฟโทนิคเกิดจากการจัดเรียงของโครงสร้างขนาดนาโนที่มีส่วนประกอบของไคตินในเกล็ดปีก มีเส้นผ่านศูนย์กลางประมาณ 150 นาโนเมตร และ มีระยะห่างเท่ากัน โครงสร้าเหล่านี้จะถูกจัดเป็นกลุ่มเล็ก ๆ แต่ละกลุ่มจะมีการจัดเรียงในทิศทางที่แตกต่างกัน ตัวอย่างเช่น ด้วง "Lamprocyphus augustus" มีโครงกระดูกภายนอก (exoskeleton) ถูกปกคลุมด้วยเกล็ดสีเขียวรูปไข่ ที่ประกอบด้วยผลึกคริสตัลรูปเพชร แต่ละเกล็ดแบ่งออกเป็นพิกเซล ที่เป็นผลึกเดี่ยว และสะท้อนแสงในทิศทางที่แตกต่างจากผลึกข้างเคียง ทำให้มองเห็นเป็นสีเขียวสดใสสม่ำเสมอในทุกทิศทาง
อัลลอฮาบาด
อลาฮาบาด
การประท้วงในแคว้นกาตาลุญญา พ.ศ. 2562
การประท้วงในสเปน พ.ศ. 2562 เกิดขึ้นที่เมือง บาร์เซโลนา แคว้นกาตาลุญญา หลังจากไม่พอใจคำตัดสินของศาลสูงสเปนที่สั่งจำคุกแกนนำของแคว้นกาตาลุญญา 9 รายเป็นระยะเวลา 9 - 13 ปี ฐานจัดลงประชามติเพื่อแบ่งแยกดินแดนโดยมิชอบด้วยกฎหมายเมื่อช่วงปลายปี พ.ศ. 2560 การประท้วงดังกล่าวการเป็นการจลาจล ผู้ประท้วงหลายร้อยคนสวมใส่หน้ากาก และขว้างปาสิ่งของใส่เจ้าหน้าที่ปราบจลาจล อีกทั้ง จุดไฟเผาถังขยะ กว่า 800 ใบ และจุดไฟเผาสิ่งของต่าง ๆ บนท้องถนน
มีผู้เสียชีวิตที่ท่าอากาศยานบาร์เซโลนาหนึ่งราย เป็นนักท่องเที่ยว ชาวฝรั่งเศส อายุ 65 ปี เสียชีวิตจากโรคหัวใจ เนื่องจากผู้ชุมนุมปิดทางเข้าออกท่าอากาศยานบาร์เซโลนาจึงทำให้ส่งผู้ป่วยไปโรงพยาบาลไม่ได้
บรรดาผู้ชุมนุมจำนวนมากเดินทางไปชุมนุมประท้วงที่บริเวณสำนักงานของรัฐบาลสเปนตามเมืองใหญ่ ๆ หลายแห่งในแคว้นคาตาลัน อาทิ จังหวัดแยย์ดา (Lleida) จังหวัดฌิโรนา (Girona) อีกกว่า 9,000 คน โดยมีผู้ประท้วงถูกจับกุมไป 128 คน ยังมีผู้ได้รับบาดเจ็บ 62 คน เจ้าหน้าที่ตำรวจได้รับบาดเจ็บ 207 นาย และรถตำรวจถูกทำลายเสียหายไปถึง 107 คัน
การประท้วงในเลบานอน พ.ศ. 2562
การประท้วงในเอกวาดอร์ พ.ศ. 2562
การประท้วงในเอกวาดอร์ พ.ศ. 2562 เกิดในวันที่ 4 ตุลาคม พ.ศ. 2562 ส่งผลให้มีผู้เสียชีวิต 7 ราย กลุ่มผู้ชุมนุมชาวเอกวาดอร์นับพันคนได้ออกมาเคลื่อนไหวชุมนุมประท้วงตามท้องถนน เพื่อแสดงความไม่พอใจที่รัฐบาลยกเลิกอุดหนุนราคาน้ำมัน ทำให้ราคาพุ่งขึ้น 120% ก่อนที่จะเดินขบวนไปยังรัฐสภา ในกรุงกีโต โดย กลุ่มผู้ชุมนุมได้ขว้างก้อนหินและปาระเบิดใส่เจ้าหน้าที่รักษาความปลอดภัยที่ตึงกำลังรักษาความปลอดภัยเข้มรอบแนวรั้วรัฐสภา จนเป็นเหตุให้เกิดการปะทะกัน เมื่อเจ้าหน้าที่ตำรวจได้ยิงแก๊สน้ำตาใส่ผู้ชุมนุม ถือว่ารุนแรงสุดในรอบหลายปี นายมาเรีย พอลลา โรโม รัฐมนตรีมหาดไทยเอกวาดอร์ กล่าวว่า มีผู้ประท้วงถูกจับกุมตัว 19 คน โดยได้ถูกตั้งข้อหาปิดกั้นถนน ผู้ประท้วงถูกจับกว่า 570 ราย และรัฐบาลได้ประกาศสถานการณ์ฉุกเฉิน และประกาศให้มีการห้ามออกจากเคหสถานเวลาค่ำคืน และย้ายที่ทำการรัฐบาลออกจากเมืองหลวงไปที่ กัวยากิล (Guayaquil)
จูเซียน กระบี่เทพสังหาร
จูเซียน กระบี่เทพสังหาร  ชื่อภาษาอังกฤษ "Noble Aspirations, The Legend of Chusen" เป็นซีรีส์ชื่อดังจากประเทศจีน มี 2 ภาค ออกอากาศในปี 2016 แนวเทพเซียน ดัดแปลงจากนิยายขายดี ""จูเซียน" (Zhu Xian)โดย" Xiao Ding  นำแสดงโดยนักแสดงชื่อดัง หลี่ อี้เฟิง, เจ้า ลี่อิง และ หยาง จื่อ โดยภาคแรก ออกอากาศทางช่อง Hunan TV เริ่มวันที่ 31 กรกฎาคม - 8 พฤศจิกายน 2016 และภาค 2 ออกอากาศในวันที่ 8 ธันวาคม 2016 ทาง Tencent Video. ในส่วนของประเทศไทย สามารถรับชมได้ทาง Doonee
จาง เสี่ยวฝาน (Li YiFeng) และเพื่อนสนิท หลิน จิงอวี่ (Cheng Yi) เป็นเด็กผู้รอดชีวิตเพียง 2 คนจากเหตุการณ์ฆ่าล้างหมู่บ้านหญ้าคา เชิงเขาชิงหยุน ทั้ง 2 คนได้รับการเลี้ยงดูต่อมาโดยสำนักชิงหยุน (เมฆาเขียว) ได้เรียนและฝึกวิชาเซียน แต่แม้ว่าเสี่ยวฝานจะตั้งใจพยายามฝึกอย่างหนักเพียงใด เขาก็ไม่สามารถตามคนอื่นได้ทัน ต่างจากเพื่อนของเขาที่ก้าวหน้าอย่างรวดเร็ว และวันหนึ่งเขาเก็บ "ไม้ดูดวิญญาณ" อาวุธหลอมโลหิตได้โดยบังเอิญ
ในการประลอง 7 สังกัด ซึ่งเป็นการประลองภายในสำนักชิงหยุน เสี่ยวฝานทดลองใช้ ไม้ดูดวิญญาณ และสามารถผ่านเข้ารอบ 4 คนสุดท้ายพร้อมกับ ลู่ เสว่ฉี (Yang Zi), เจิง ชูชู (Qin Junjie) และเพื่อนสนิทของเขา หลิน จิงอวี่ แต่เขากลับต้องหาว่าฝึกวิชานอกรีต ใช้วิชามาร นั่นเป็นจุดเริ่มต้นของอันตราย และสถานการณ์ที่บังคับให้เขาต้องเติบโตขึ้น
เมื่อครั้งเสี่ยวฝานลงจากเขาชิงหยุน ได้พบกับ ปี้เหยา (Zhao Liying) ลูกสาวคนเดียวของ กุ่ยหวัง ประมุขนิกายปีศาจ ความสัมพันธ์ของพวกเขาพัฒนาขึ้น และยิ่งมีความหมายในช่วงเวลาแห่งความลำบาก
ซีรีส์เรื่องนี้รวมมือเก๋าในวงการไว้หลายท่าน ได้ Shirley Chan ผู้ชนะรางวัลม้าทองคำ เป็นสไตลิส และได้ผู้ชนะรางวัล Hong Kong Film Award อย่าง Bill Lui เป็นผู้กำกับศิลป์ Fang Sizhi รับหน้าที่ออกแบบเครื่องแต่งกาย กำกับและออกแบบคิวบู๊โดย โดย Chen Weitao ในขณะที่ สเปเชี่ยลเอฟเฟกต์ ได้บริษัท IOFX จากเกาหลีใต้มาดูแลให้ ทุนสร้างซีรีส์เรื่องนี้สูงถึง 280 ล้านหยวน โดยเป็นค่าใช้จ่ายเพื่อ special effects กว่า 50 ล้านหยวน
ในวันที่ 24 กันยายน 2015 นักร้องวง TFBOYS หวัง หยวน (Roy Wang), หวัง จวิ้นข่าย (Wang Junkai) และ อี้หยาง เชียนซี (Jackson Yi) ได้รับการคัดเลือกให้แสดงในซีรีส์ วันที่ 5 ธันวาคม 2015 โปรดิวเซอร์ได้แถลงว่า หยาง จื่อ จะรับบท ลู่ เสว่ฉี 1 ใน 2 นางเอกของเรื่อง.
ในวันที่ 12 มกราคม 2016 Sina Weibo ประกาศว่า หลี่ อี้เฟิง คอนเฟิร์มรับบทนำ จาง เสี่ยวฝาน และประกาศว่า เจ้า ลี่อิง จะรับบท ปี้เหยา ในวันที่ 25 มกราคม 2016
การถ่ายทำเริ่มตั้งแต่วันที่ 5 ธันวาคม 2015 ณ โรงถ่ายเหิงเตี้ยน และเสร็จสิ้นในวันที่ 29 เมษายน 2016 ฉากต่างๆในซีรีส์ถ่ายจากสถานที่ต่างๆในประเทศจีน เช่น ยูนนาน, เจียงซี, กวางสี, หูหนาน, ฝูเจียน, เจ้อเจียง, และ เหอหนาน.
ฉากเขาชิงหยุนนั้นถ่ายทำที่ ภูเขา Laojun ในจังหวัด เหอหนาน ฉากฝูงลิงในเขาชิงหยุนถ่ายทำที่ หวงซาน มณฑลอันฮุย และฉากในปราสาทเหอหยาง ถ่ายทำในโรงถ่ายเหิงเตี้ยน มณฑลเจ้อเจียง ฉากในเขาหลิวปอ ถ่ายทำที่ ทะเลสาบเอ๋อร์ไห่ มณฑลยูนนาน
เพลงประกอบซีรีส์.
เพลงประกอบซีรีส์ประพันธ์โดย นักแต่งเพลงชาวญี่ปุ่น และ นักแสดงเพลงมือรางวัลซึ่งก่อนหน้านี้มีผลงานภาพยนตร์ พลิกตำนาน โปเยโปโลเย ("Painted Skin) (2008)" และ "Dr. Jin"
เสียงของนักวิจารณ์.
เมื่อซีรีส์ออกอากาศในวันที่ 31 กรกฎาคม 2016 กระแสตอบรับส่วนใหญ่เป็นไปในทางบวก ทั้งในด้านคุณภาพการแสดง และโปรดักชั่น ซีรีส์ยังได้รับเสียงชื่นชมในด้าน cinematography เครื่องแต่งกายที่สวยงาม และเพลงประกอบที่ดี อย่างไรก็ตามมีเสียงวิจารณ์ในเรื่องการดำเนินเรื่องที่ค่อนข้างช้าในบางช่วง
กระแสตอบรับโดยรวม.
ซีรีส์เรื่องนี้ประสบความสำเร็จทั้งในเชิงพาณิชย์และจำนวนผู้ชม 2 ตอนแรกได้ส่วนแบ่งผู้ชมถึง 7.075 ซึ่งเป็นสถิติสูงที่สุดในบรรดาซีรีส์จีนปี 2016 ยอดชมออนไลน์ผ่านหลัก 2 หมื่นล้าน ในเดือน ตุลาคม 2016 เป็นซีรีส์เรื่องที่ 3 ที่สามารถทำได้หลังจาก "ฮวาเชียนกู่ ตำนานรักเหนือภพ" และ "หมี่เยี่ย จอมนางเหนือมังกร" และในเดือน ธันวาคม 2016 ซีรีส์เรื่องนี้ก็ทำลายสถิติยอดชมออนไลน์สูงสุดด้วย ยอดเข้าชม 2.5 หมื่นล้าน
International broadcast.
Global Broadcasting:
Noble Aspirations
เอกฤทธิ์ หมั่นเฟ้นดี
จูเซียน กระบี่เทพสังหาร (TV Series 2016)
การประท้วงในสเปน พ.ศ. 2562
การประท้วงในชิลี พ.ศ. 2562
การประท้วงในชิลี พ.ศ. 2562 เกิดขึ้น ตั้งแต่วันที่ 17 ตุลาคม พ.ศ. 2562 โดยในวันที่ 18 ตุลาคม พ.ศ. 2562 ประธานาธิบดี เซบัสเตียน ปิญเญรา ประธานาธิบดีประเทศชิลี ได้ประกาศสถานการณ์ฉุกเฉินเมื่อช่วงกลางดึกของวันดังกล่าว การประท้วง มีผู้เสียชีวิต 18 ราย ศูนย์กลางอยู่ที่เมือง ซานเตียโก ก่อนหน้านี้ในช่วงต้นเดือนตุลาคมที่ผ่านมา รัฐบาลชิลีได้ประกาศขึ้นค่าโดยสารรถไฟใต้ดินในช่วงเวลาเร่งด่วนสูงสุดถึงประมาณ 1.17 ดอลลาร์สหรัฐ หรือราว 35 บาท โดยให้เหตุผลด้านการแบกรับต้นทุนพลังงานที่สูงและค่าเงินเปโซที่อ่อนตัว
ส่งผลให้ประชาชนส่วนใหญ่เกิดความไม่พอใจ โดยเฉพาะประชาชนในกลุ่มนักศึกษาและนักเรียนไฮสคูล จนส่วนใหญ่เลือกออกมาชุมนุมประท้วงตามท้องถนนและจุดต่าง ๆ ในตัวเมือง ก่อนที่การประท้วงจะยกระดับความรุนแรงขึ้น ถึงขั้นที่บางส่วนเลือกโจมตีสถานีรถไฟใต้ดินหลายแห่ง ขว้างปาหินและสิ่งของต่าง ๆ จุดไฟเผาสถานที่ต่าง ๆ อาทิ ห้างสรรพสินค้า รวมถึงจุดไฟเผารถโดยสารประจำทางอย่างน้อย 1 คัน ปล้นสะดมร้านค้า และปิดกั้นเส้นทางจราจรหลายจุดในหลายเมืองทั่วประเทศ รัฐบาลได้ประกาศให้มีการห้ามออกจากเคหสถานเวลาค่ำคืน ในบางพื้นที่
โดยหน่วยงานที่มีหน้าที่ดูแลรถไฟใต้ดินในชิลีได้ประกาศปิดให้บริการชั่วคราวเป็นระยะเวลา 2 วัน ด้วยเหตุผลด้านความปลอดภัย พร้อมประเมินความเสียหายที่เกิดขึ้นกับทรัพย์สิน (สถานี, กล้องวงจรปิด ฯลฯ) ว่าน่าจะมีมูลค่าไม่ต่ำกว่า 700,000 ดอลลาร์สหรัฐ หรือประมาณ 21 ล้านบาท มีผู้ถูกจับกุมตัว อย่างน้อย 2600 ราย
การประท้วงในเฮติ พ.ศ. 2562–2565
เมื่อวันที่ 7 กรกฎาคม ค.ศ. 2018 เริ่มมีการประท้วงขึ้นในเมืองทั่วประเทศเฮติ เพื่อตอบโต้การเพิ่มขึ้นของราคาน้ำมัน หลังจากนั้น การประท้วงที่นำโดยJean-Charles Moïse (ไม่มีความสัมพันธ์) นักการเมืองฝ่ายค้าน เริ่มเรียกร้องให้ฌอเวอแนล มออีซ อดีตประธานาธิบดีเฮติ ลาออก ฝ่ายผู้ประท้วงกล่าวว่าเป้าหมายของตนคือสร้างรัฐบาลเฉพาะกาล, จัดตั้งโปรแกรมสังคม และดำเนินคดีต่อเจ้าหน้าที่ที่ถูกกล่าวหาว่าทุจริต นับตั้งแต่การประท้วงในวันที่ 14 มกราคม มีผู้เข้าประท้วงรายสัปดาห์เรียกร้องให้รัฐบาลลาออกร้อยถึงพันคน
การประท้วงในอินโดนีเซีย พ.ศ. 2562
การประท้วงในอินโดนีเซีย พ.ศ. 2562 เริ่มตั้งแต่วันที่ 22 พฤษภาคม พ.ศ. 2562 ภายหลังการเลือกตั้ง โดยมีรายงานว่ามีผู้ประท้วงเสียชีวิต 6 ราย ต่อมา
ในวันที่ 23 กันยายน พ.ศ. 2562 จังหวัดปาปัว มีรายงานผู้เสียชีวิต 20 ราย เนื่องจากติดอยู่ในแผงร้านค้าที่กำลังเกิดไฟไหม้ ผู้ประท้วงหลายร้อยคนชุมนุมกันในเมืองวาเมนา และได้วางเพลิงอาคารที่ทำการของรัฐบาลและอาคารอื่นอีกหลายหลังในช่วงเช้าของวันดังกล่าว
ในวันที่ 25 กันยายน พ.ศ. 2562 สื่อท้องถิ่นรายงานว่านักศึกษาอินโดนีเซียหลายพันคนชุมนุมประท้วงครั้งใหม่ในหลายเมือง ตำรวจใช้แก๊สน้ำตาและน้ำแรงดันสูงสลายการชุมนุมในกรุงจาการ์ตาและอีกเมืองหนึ่ง เป็นการชุมนุมใหญ่ที่สุดครั้งหนึ่งนับจากนักศึกษาชุมนุมขับไล่ประธานาธิบดีซูฮาร์โตในปี 2541 วันเดียวกัน สถานเอกอัครราชทูต ณ กรุงจาการ์ตา ได้ออกประกาศเตือนให้ประชาชนชาวไทย หลีกเลี่ยงพื้นที่ชุมนุม
ในวันที่ 26 กันยายน พ.ศ. 2562 มีรายงานว่าผู้ประท้วงเสียชีวิตอีก 1 ราย
ผู้บัญชาการตำรวจนครบาลเผยว่า การปะทะกันเมื่อวานนี้มีนักศึกษาบาดเจ็บ 265 คน ตำรวจบาดเจ็บ 39 นาย มีผู้ถูกจับกุม 94 คน บางคนมีระเบิดเพลิงด้วย การปะทะเกิดขึ้นประปรายต่อเนื่องจนถึงกลางดึก ตำรวจจะสอบสวนกลุ่มผู้ประท้วงที่ไม่ใช่นักศึกษาเรื่องทำลายข้าวของด้วย หากพิสูจน์ได้ว่าทำผิดจริงจะดำเนินการอย่างเข้มงวดและเริ่มกระบวนการทางกฎหมาย
สงครามเวหา กกน. ลอยฟ้า
เลโอ เลอเวินชไตน์
คาร์ล ฟรีดริช เจ้าชายรัชทายาทแห่งเลอเวินชไตน์-แวร์ทไฮม์-โรเซนเบิร์ก (; 30 กันยายน พ.ศ. 2509 – 24 เมษายน พ.ศ. 2553) เป็นพระโอรสในอาล็อยส์-ค็อนสตันทีน เจ้าชายที่ 9 แห่งเลอเวินชไตน์-แวร์ทไฮม์-โรเซินแบร์คกับเจ้าหญิงอนาสตาเซียแห่งปรัสเซีย เป็นพระนัดดาในเจ้าชายวิลเฮล์ม มกุฎราชกุมาร พระราชปนัดดาในจักรพรรดิวิลเฮ็ล์มที่ 2 แห่งเยอรมนี พระองค์ทรงเป็นนักแข่งรถที่มีชื่อเสียง โดยทรงพระนามในวงการนักแข่งว่า เลโอ เลอเวินชไตน์ โดยทรงขับรถแวน
เลโอ เลอเวินชไตน์ ทรงเสกสมรสกับ สเตฟานี ฟอน เบิร์นเกน เมื่อวันที่ 16 พฤษภาคม 2541 มีพระบุตรดังนี้
โดยครอบครัวของพระองค์ประทับในเลเดนเบรชท์ รัฐบาวาเรีย โดยอยู่ติดใกล้กับไร้องุ่น
ในช่วงรอบที่สามของการแข่งขันชิงแชมป์ทางไกล VLN ในปี 2553 รถ Aston Martin V8 Vantage ของพระองค์พลิกคว่ำและกระแทกรั้วและด้านหลังของรถของพระองค์ลุกเป็นไฟ โดยมีเจ้าหน้าที่เข้ามาถวายความช่วยเหลือ แต่ก็ไม่เป็นผล พระองค์สิ้นพระชนม์ในที่เกิดเหตุจากการดมควันมากเกินไป โดยทรงเป็นผู้ที่ 7 ที่เสียชีวิตในระหว่างการแข่งขันชิงแชมป์ประเทศเยอรมันตั้งแต่ปี 2520 พระศพถูกฝังในสุสานเชื้อพระวงศ์ที่อารามเอ็งเงิลแบร์ค Großheubach เมื่อวันที่ 30 เมษายน 2553
อาร์ชดัชเชสมาเรียแห่งออสเตรีย (ประสูติ ค.ศ. 1935-2018)
อาร์ชดัชเชสมาเรียแห่งออสเตรีย (ประสูติ ค.ศ. 1935-2018)  ประสูติเมื่อวันที่ 6 พฤศจิกายน 2478 ณ มิวนิก เป็นพระธิดาใน คาร์ล เจ้าชายที่ 8 แห่งโลเวนสไตน์-เวิร์ทเฮล์ม-โรเซนเบิร์ก และ แคโลไลน์ เดอ เคาน์ตี ริกนูน เป็นพระเชษฐภคินีของ อาล็อยส์-คอนสตันติน เจ้าชายที่ 9 แห่งโลเวนสไตน์-เวิร์ทเฮล์ม-โรเซนเบิร์ก พระมารดาของพระองค์ มีศักดิ์เป็นพระญาติของ สมเด็จพระราชินีเปาลาแห่งเบลเยียม
เจ้าหญิงมาเรียแห่งโลเวนสไตน์-เวิร์ทเฮล์ม-โรเซนเบิร์ก ทรงเสกสมรสกับ อาร์ชดยุกโจเซฟ อาร์พาดแห่งออสเตรีย พระโอรสใน อาร์ชดยุกโจเซฟ ฟรานซิสแห่งออสเตรีย เมื่อวันที่ 25 สิงหาคม 2499 รับพระราชทานพระอิสริยศ อาร์ชดัชเชสแห่งออสเตรีย พระชายา มีพระบุตร 8 พระองค์ คือ
อาร์ชดยุกโจเซฟ อาร์พาต และ อาร์ชดัชเชสมาเรีย มีพระนัดดาถึง 29 พระองค์/คน อาร์ชดัชเชสมาเรียแห่งออสเตรีย (ประสูติ ค.ศ. 1935-2018) สิ้นพระชนม์ลงเมื่อวันที่ 20 ธันวาคม 2561 สิริพระชันษา 82 ปี
วัดโคเขตตาราม
วัดโคเขตตาราม เป็นวัดราษฎร์ชั้นตรี สร้างเมื่อ พ.ศ. 2448 เดิมชื่อวัดบ้านนางัว ได้รับพระราชทานวิสุงคามสีมา เมื่อวันที่ 30 เมษายน พ.ศ. 2522 เขตวิสุงคามสีมา กว้าง 40 เมตร ยาว 80 เมตร ปัจจุบันตั้งอยู่เลขที่ 93 หมู่ที่ 1 บ้านนางัว ตำบลนางัว อำเภอน้ำโสม จังหวัดอุดรธานี มีเนื้อที่ 6 ไร่ 1 งาน 80 ตารางวา โฉนดที่ดินเลขที่ 3106 เป็นวัดเก่าแก่ประจำอำเภอน้ำโสม สังกัดคณะสงฆ์มหานิกาย
วัดบ้านนางัว.
เมื่อปี พ.ศ. 2448 เขตกิ่งอำเภอน้ำโสม เป็นป่าไม้ที่อุดมสมบูรณ์มาก สัตว์ป่านานาชนิดยังมีมากมาย ตำบลนางัวยังอยู่ภายใต้การปกครองของอำเภอบ้านผือ และเคยเป็นพื้นที่ที่มีความขัดแย้งกันระหว่างรัฐและลัทธินิยม มีการสู้รบกันมาเป็นระยะยาวนาน มีอนุสาวรีย์วีรชนน้ำโสมเป็นสักขีพยาน ต่อมาได้มีชาวบ้านอพยพเข้ามาตั้งรกรากในเขตป่าแห่งนี้ มีประมาณ 5 ครอบครัว ได้ถากถางป่าทำไร่ปลูกพืช และได้เจอซากปรักหักพังคล้ายวัดเก่า มีเนินอิฐดินเผาคล้ายอุโบสถ์ จึงช่วยกันถากถางทำความสะอาดบริเวณดังกล่าว ซึ่งเป็นที่ตั้งของอุโบสถวัดบ้านนางัว
ประวัติวัดโคเขตตาราม.
วัดโคเขตตาราม เดิมทีชื่อวัดบ้านนางัว เหตุที่มาของการตั้งชื่อวัดบ้านนางัว (จากคำบอกเล่ามี 2 นัย) คือ บริเวณพื้นที่นี้เป็นที่ลุ่มน้ำมีสัตว์นานาชนิดมาอาศัยกินน้ำและหนึ่งในนั้นคือวัวป่ามีจำนวนมากได้อาศัยอยู่บริเวณนี้จึงเรียกชื่อบริเวณนี้ว่า “นางัว” จึงได้ตั้งชื่อหมู่บ้านว่า “บ้านนางัว” และชื่อวัดก็ตั้งตามชื่อหมู่บ้าน อีกนัย คือ ได้มีบุคคลกลุ่มหนึ่งมีอาชีพค้าขายวัว หรือที่เรียกว่านายฮ้อย มีนายฮ้อยแสง เป็นหัวหน้า (นายฮ้อยแสง คือกลุ่มที่ไปสร้างบ้านม่วงแสงทอง ตำบลน้ำโสม อำเภอน้ำโสม ปัจจุบัน) ต้อนวัวไปขายยังต่างบ้านต่างเมือง และมีนายฮ้อยอีกกลุ่มที่แยกออกมาตั้งหลักปักฐานในพื้นที่แห่งนี้ เป็นผู้มีฐานะดีมีพี่น้องที่ติดตามกันมา 2 คน สมัยนั้นยังไม่มีนามสกุลใช้ จึงตั้งนามสกุลใช้กันเอง คนผู้เป็นพี่ตั้งนามสกุลตามชื่อบ้านว่า “นางัว” คนผู้เป็นน้องตั้งนามสกุลว่า “สุริยะแสง” และพัฒนาหมู่บ้านจนมีลูกหลานและผู้คนเริ่มเข้ามาตัดไม้ ถากถางที่ทำไร่ปลูกพืชเกษตร และผู้ค้าขายก็ทยอยกันมาเรื่อยๆ เมื่อปี พ.ศ. 2500 วัดบ้านนางัวได้รับการพัฒนามาเรื่อยๆ ในด้านการก่อสร้างเสนาสนะต่างๆ ขึ้นจากแรงศรัทธาของพุทธศาสนิกชน โดยมีการก่อสร้างอุโบสถ์ขึ้น ได้รับพระราชทานวิสุงคามสีมาเมื่อปี พ.ศ. 2522 และทำการเปลี่ยนชื่อจากวัดบ้านนางัวเป็นวัดโคเขตตารามในปัจจุบัน เมื่อปี พ.ศ. 2528 ได้ดำเนินการก่อสร้างศาลาการเปรียญหลังใหม่ โดยมีพระครูวรคุณารักษ์ เป็นประธาน ฝ่ายสงฆ์ และ กำนันถนอม คำภา เป็นประธานฝ่ายฆราวาส และพุทธศาสนิกชนทั่วไปดำเนินการ (ชื่อศาลาปัญญาวัฒนานุสรณ์) ลักษณะทรงไทยประยุกต์ครึ่งไม้ครึ่งปูน เมื่อปี พ.ศ. 2548 ได้มีการบูรณะอุโบสถหลังเก่าที่เกิดรอยรั่วบนหลังคา ตลอดจนเสนาสนะต่างๆ โดยมีพระอธิการพิสิฐ ปริปุณโณ เป็นประธานฝ่ายสงฆ์ พร้อมด้วยพุทธศาสนิกชนอำเภอน้ำโสม เป็นผู้ดำเนินการ
คำขวัญวัดโคเขตตาราม.
อันมิ่งเมืองเคียงคู่ บ่อยู่ไกล
ก็หนึ่งในน้ำโสม ร่มโพธิ์ศรี
รวมแขกค้าชาวขาย ไทยธานี วัดโคมีหลวงปู่อ่ำ ในน้ำใจ
ประกอบไปด้วย.
วิหารบูรพาจารย์ คือ พระครูปัญญาวัฒนคุณ(อ่ำ ปญฺญาวุฒฺโฑ) อดีตเจ้าอวาสวัดโคเขตตาราม อันเป็นที่เคารพสักการะของพุทธศาสนิกชนชาวอำเภอน้ำโสม ตัววิหารเริ่มก่อสร้างเมื่อปี พ.ศ. แล้วเสร็จในปี พ.ศ. รูปเหมือนหลวงปู่อ่ำหล่อด้วยทองเหลืองสมริดรมดำขนาดเท่าองค์จริง
วิหารหลวงปู่นาค